CELEX: E2012P0008
Language: et
Date: 2012-07-15 00:00:00
Title: Ettevõtja DB Schenker 15. juulil 2012 EFTA järelevalveameti vastu algatatud hagi (Kohtuasi E-8/12)

18.10.2012   
            
            
               ET
            
            
               Euroopa Liidu Teataja
            
            
               C 314/10
            
         Ettevõtja DB Schenker 15. juulil 2012 EFTA järelevalveameti vastu algatatud hagi
   (Kohtuasi E-8/12)
   2012/C 314/09
   Ettevõtjad Schenker North AB, Schenker Privpak AB ja Schenker Privpak AS (koos edaspidi „DB Schenker”), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, N-0151 Oslo, Norra, on algatanud 15. juulil 2012 EFTA kohtus hagi EFTA järelevalveameti vastu.
   Hagejad taotlevad, et EFTA kohus:
   
               1.
            
            
               Tühistaks vaidlustatud otsuse, millest on teatatud hagejatele 18. mail 2012 (EFTA järelevalveameti toimik nr 68736 (DB Schenker)), selles osas, millega keelatakse juurdepääs:
               
                           i)
                        
                        
                           EFTA järelevalveameti toimiku nr 34250 (Norway Post/Privpak) kogusisule;
                        
                     
                           ii)
                        
                        
                           ettevõtjalt Norway Post saadud 13. juuli 2010. aasta kirjale;
                        
                     
                           iii)
                        
                        
                           kostja, sealhulgas tema presidendi, ettevõtja Norway Post ja/või Norra valitsuse vahel peetud kohtumiste protokollidele.
                        
                     
         
               2.
            
            
               Tühistaks vaidlustatud otsuse, millest on teatatud hagejatele 23. mail 2012, selles osas, millega keelatakse juurdepääs EFTA järelevalveameti toimiku nr 68736 (DB Schenker) kogusisule.
            
         
               3.
            
            
               Tühistaks vaidlustatud otsuse, millest on teatatud hagejatele 2. juulil 2012, selles osas, millega keelatakse juurdepääs EFTA järelevalveameti toimiku nr 68736 (DB Schenker) järgmistele osadele:
               
                           a)
                        
                        
                           juhtumi haldamise menetlused, sealhulgas, kuid mitte ainult kirjavahetuse ja sisedokumentide laekumise/väljasaatmise kord; isikud, kellel on volitused avada/sulgeda juhtumeid ja registreerida juhtumiga seotud dokumente/sündmusi; kostja andmebaasis iga dokumendi/sündmuse puhul registreeritava teabe laad;
                        
                     
                           b)
                        
                        
                           avaliku juurdepääsu taotluste haldamise menetlused vastavalt EFTA järelevalveameti 27. juuni 2008. aasta otsuses nr 407/08/COL sätestatud eeskirjadele dokumentidele juurdepääsu kohta;
                        
                     
                           c)
                        
                        
                           EFTA kolleegiumi otsused, milles sisalduvad kostja haldusosakonna direktori kehtivad volitused; konkurentsi ja riigiabi osakonna direktori kehtivad volitused; õigus- ja täitevosakonna direktori kehtivad volitused.
                        
                     
         
               4.
            
            
               Kohustaks kostjat ja menetlusse astunud kolmandaid isikuid kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               hagejad Schenker North AB, Schenker Privpak AB ja Schenker Privpak AS (koos edaspidi „DB Schenker”) on osa rahvusvahelisest ekspedeerimis- ja logistikakontsernist DB Schenker, mis kuulub ettevõtjale Deutsche Bahn AG. Schenker North AB korraldab koos tütarettevõtjatega Schenker Privpak AS ja Schenker Privpak AB kontserni veoteenuseid maal, merel ja raudteel Norras, Rootsis ja Taanis.
            
         
               —
            
            
               14. juulil 2010 võttis EFTA järelevalveamet vastu otsuse juhtumis nr 34250 (Norway Post/Privpak), leides, et Norway Post oli kuritarvitanud oma valitsevat seisundit ettevõtjate poolt tarbijatele postipakkide kättetoimetamise turul ajavahemikus 2000–2006. EFTA kohus kiitis otsuse heaks kohtuasjas E-15/10: Posten Norge AS vs. EFTA järelevalveamet. Hagejad on esitanud kahjunõude Norway Posti vastu rikkumisega tekitatud kahjude hüvitamiseks ja soovivad läbi vaadata, kuidas kostja uurimis- ja haldusmenetlust läbi viis. 3. augustil 2010 esitasid hagejad taotluse juurdepääsuks toimiku nr 34250 dokumentidele EFTA järelevalveameti 27. juuni 2008. aasta otsuse nr 407/08/COL alusel, millega kehtestatakse eeskirjad dokumentidele juurdepääsu kohta.
            
         
               —
            
            
               8. märtsil 2012 esitasid hagejad järelevalve- ja kohtulepingu artikli 37 lõike 2 kohase menetluseelse teatise, mille aluseks oli kostja suutmatus teha lõplikku otsust nende 3. augustil 2010 esitatud juurdepääsutaotluse kohta. Eraldi juhtumis nr E-7/12 väidavad hagejad, et kostja ei ole teinud otsust nende juurdepääsutaotluse osas pärast seadusjärgse menetlusele eelnenud perioodi lõppu ega ole muul seadusjärgsel viisil käsitlenud nende juurdepääsutaotlust, põhjustades sellega kahjusid;
            
         
               —
            
            
               käesolevas juhtumis väidavad hagejad, et nad esitasid 12. märtsil 2012 ja 11. aprillil 2012 kostajale kaks täiendavat juurdepääsutaotlust, et tutvuda oma juhtumi kogusisuga, mis on registreeritud EFTA järelevalveameti toimikuna nr 68736, samuti sisemenetluste/-juhistega, millest lähtuvalt haldab kostja toimikuid ja avaliku juurdepääsu taotlusi;
            
         
               —
            
            
               18. mail 2012, 23. mail 2012 ja 2. juulil 2012 teavitas kostja hagejaid otsustest seoses nende esimese juurdepääsutaotlusega 3. augustil 2010, teise juurdepääsutaotlusega 12. märtsil 2012 ja kolmanda juurdepääsutaotlusega 11 aprillil 2012. Käesoleva hagiga taotlevad hagejad nimetatud otsuste tühistamist kas täielikult või osaliselt.
            
         Hageja väidab, et EFTA järelevalveamet on:
   
               —
            
            
               seoses esimese otsusega 18. mail 2012 rikkunud dokumentidele juurdepääsu käsitlevate eeskirjade artikli 2 lõiget 1 ning järelevalve- ja kohtulepingu artiklit 16;
            
         
               —
            
            
               seoses teise otsusega 23. mail 2012 kuritarvitanud oma volitusi, rikkunud dokumentidele juurdepääsu käsitlevate eeskirjade artikli 2 lõiget 1 ning järelevalve- ja kohtulepingu artiklit 16 ning
            
         
               —
            
            
               seoses kolmanda otsusega 2. juulil 2012 rikkunud dokumentidele juurdepääsu käsitlevate eeskirjade artikli 2 lõiget 1 ning järelevalve- ja kohtulepingu artiklit 16.